                          EUROOPAN
                          KOMISSIO
                                                    Bryssel 23.2.2022
                                                    COM(2022) 59 final
                                                    2022/0041 (NLE)
                                         Ehdotus
                                 NEUVOSTON PÄÄTÖS
   Euroopan unionin puolesta otettavasta kannasta Valtioiden välisen kansainvälisten
        rautatiekuljetusten järjestön vaarallisten aineiden kuljetusta käsittelevän
   asiantuntijakomitean 57. kokouksessa kansainvälisiä rautatiekuljetuksia koskevan
                yleissopimuksen liitteeseen C tehtävien muutosten osalta
FI                                                                                FI
 ---pagebreak---                                                  PERUSTELUT
   1.        EHDOTUKSEN KOHDE
   Tämä ehdotus koskee päätöstä kansainvälisten rautatiekuljetusten järjestön (OTIF)
   vaarallisten       aineiden       kuljetusta       käsittelevässä       asiantuntijakomiteassa        (RID-
   asiantuntijakomitea) unionin puolesta otettavan kannan vahvistamisesta. Ehdotus koskee
   tiettyjen muutosten suunniteltua hyväksymistä kansainvälisiä rautatiekuljetuksia koskevan
   yleissopimuksen (COTIF) lisäyksessä C oleviin teknisiin ja hallinnollisiin määräyksiin.
   Komitean on määrä päättää näistä muutoksista.
   2.        EHDOTUKSEN TAUSTA
   2.1.      Kansainvälisiä rautatiekuljetuksia koskeva yleissopimus (COTIF)
   Kansainvälisiä rautatiekuljetuksia koskeva 9. toukokuuta 1980 tehty yleissopimus, sellaisena
   kuin se on muutettuna 3. kesäkuuta 1999 tehdyllä Vilnan pöytäkirjalla, on kansainvälinen
   sopimus, jossa sopimuspuolina ovat sekä unioni että 25 jäsenvaltiota (ainoastaan Kypros ja
   Malta puuttuvat).
   Unioni liittyi COTIF-yleissopimukseen 16. kesäkuuta 2011 annetulla neuvoston päätöksellä
   2013/103/EU1.
   2.2.      Vaarallisten aineiden kansainvälisiä rautatiekuljetuksia koskeva ohjesääntö
             (RID-ohjesääntö)
   COTIF-yleissopimuksen 7 artiklan mukaan yleissopimus kattaa lisäksi muun muassa sen 6
   artiklassa tarkoitetut liitteet. Liitteisiin kuuluu vaarallisten aineiden kansainvälistä
   rautatiekuljetusta koskeva ohjesääntö, jäljempänä ’RID-ohjesääntö’, joka muodostaa
   yleissopimuksen liitteen C. RID-ohjesääntöä sovelletaan toistaiseksi, koska COTIF-
   yleissopimuksen asiaa koskevien määräysten mukaisia selityksiä ei ole annettu.2
   RID-ohjesäännöllä säännellään vaarallisten aineiden kansainvälisiä rautatiekuljetuksia niiden
   OTIF:n jäsenvaltioiden välillä, jotka soveltavat RID-ohjesääntöä, jäljempänä ’RID-
   sopimusvaltiot’3.
   Vaarallisten aineiden sisämaankuljetuksista annetussa direktiivissä 2008/68/EY4 säädetään,
   että RID-ohjesääntöä sovelletaan myös EU:n jäsenvaltioissa suoritettaviin kuljetuksiin.
   2.3.      RID-asiantuntijakomitea
   RID-asiantuntijakomitea on COTIF-yleissopimuksen 13 artiklan 1 kohdan d alakohdalla
   perustettu elin. COTIF-yleissopimuksen 18 artiklan mukaan RID-asiantuntijakomitea päättää
   1
           Neuvoston päätös 2013/103, annettu 16 päivänä kesäkuuta 2011, Euroopan unionin liittymistä 9
           päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen
           (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla,
           koskevan Euroopan unionin ja Valtioiden välisen kansainvälisten rautatiekuljetusten järjestön välisen
           sopimuksen allekirjoittamisesta ja tekemisestä (EUVL L 51, 23.2.2013, s. 1).
   2
           COTIF-yleissopimuksen 42 artiklan 1 kohta.
   3
           Tällä hetkellä OTIF:n jäsenvaltioita on 50 ja RID-sopimusvaltioita 45.
   4
           Euroopan parlamentin ja neuvoston direktiivi 2008/68/EY, annettu 24 päivänä syyskuuta 2008,
           vaarallisten aineiden sisämaankuljetuksista (EUVL L 260, 30.9.2008, s. 13).
FI                                                        1                                                      FI
 ---pagebreak---    yleissopimuksen muutosehdotuksista. Se koostuu niiden OTIF:n jäsenvaltioiden edustajista,
   jotka soveltavat RID-ohjesääntöä, sekä Euroopan unionin edustajista.
   2.4.      RID-asiantuntijakomitean suunnittelema säädös
   RID-asiantuntijakomitean odotetaan 25. toukokuuta 2022 hyväksyvän 57. istunnossaan
   joukon muutoksia, joilla saatetaan RID-ohjesäännön liite ajan tasalle, jäljempänä ’suunniteltu
   säädös’, tekniikan ja tieteen kehityksen perusteella.
   Suunnitellun säädöksen tarkoituksena on varmistaa vaarallisten aineiden turvallinen ja
   turvattu rautatiekuljetus saattamalla tietyt säännökset ajan tasalle. Näihin kuuluisivat muun
   muassa luettelo kuljetettaviksi sallituista vaarallisista aineista, pakkausohjeet, luettelo
   sovellettavista standardeista ja muut eri säiliöihin sovellettavat tekniset vaatimukset.
   On syytä huomata, että vaarallisten aineiden kuljetusta koskevat kansainväliset määräykset on
   vahvistettu useissa kansainvälisissä järjestöissä, kuten OTIF:ssä. Näihin järjestöihin kuuluvat
   muun muassa Yhdistyneiden kansakuntien Euroopan talouskomissio (UNECE) ja useat
   Yhdistyneiden kansakuntien erityiselimet, kuten talous- ja sosiaalineuvoston (ECOSOC)
   vaarallisten aineiden kuljetusta käsittelevä asiantuntijakomitea. Koska sääntöjen on oltava
   yhteensopivia, tähän työhön osallistuvien järjestöjen kesken on kehitetty monimutkainen
   kansainvälinen järjestelmä koordinointia ja yhdenmukaistamista varten. Määräyksiä
   mukautetaan kahden vuoden sykleissä.
   Näiden muutosten valmistelun aikana on kuultu useita julkisen ja yksityisen sektorin
   asiantuntijoita. Muutosten valmistelun aikana on järjestetty seuraavat tekniset kokoukset:
   –         YK:n talous- ja sosiaalineuvoston (ECOSOC) vaarallisten aineiden kuljetusta
             käsittelevän asiantuntijoiden alakomitean
   (1)       55. kokous Genevessä 1.–5. heinäkuuta 2019,
   (2)       56. kokous Genevessä 4.–10. joulukuuta 2019,
   (3)       57. kokous Genevessä 27. marraskuuta – 8. joulukuuta 2020,
   –         UNECEn ja OTIF:n RID-asiantuntijakomitean ja vaarallisten aineiden kuljetuksia
             käsittelevän työryhmän yhteiset kokoukset:
   (1)       syksyn 2020 kokous Genevessä 10.–18. syyskuuta 2020,
   (2)       kevään 2021 kokous Bernissä 15.–19. maaliskuuta 2021,
   (3)       syksyn 2021 kokous Genevessä 21. syyskuuta – 1. lokakuuta 2021,
   (4)       uusi yhteinen kokous pidetään Bernissä 14.–18. maaliskuuta 2022,
   –         RID-asiantuntijakomitean pysyvän työryhmän kokoukset:
   (1)       12. kokous Bernissä (videokonferenssi) 24.–26. marraskuuta 2020,
   (2)       13. kokous Genevessä 15.–19. marraskuuta 2021.
   Edellä mainittujen komiteoiden asiantuntijat ovat analysoineet ja käsitelleet yksittäiset
   muutosehdotukset näissä kokouksissa. Useimmissa tapauksissa suositeltavaa toimintatapaa on
   kannatettu yksimielisesti. Joidenkin ehdotusten osalta asiantuntijoiden enemmistö kannattaa
   suosituksia.
   Kun muutoksista on päätetty RID-asiantuntijakomiteassa, ne tulevat COTIF-yleissopimuksen
   35 artiklan mukaisesti voimaan kaikkien sopimuspuolten osalta kuudennen kuukauden
   ensimmäisenä päivänä siitä kuukaudesta lukien, jonka kuluessa pääsihteeri on ilmoittanut
   niistä sopimuspuolille. Sopimuspuoli voi esittää vastalauseen ilmoittamispäivää seuraavien
FI                                                  2                                              FI
 ---pagebreak---    neljän kuukauden aikana. Jos neljäsosa sopimuspuolista vastustaa muutosta, muutos ei tule
   voimaan.
   COTIF-yleissopimuksen 38 artiklassa vahvistetaan, että äänioikeuden ja 35 artiklan 4
   kohdassa tarkoitetun vastustusoikeuden osalta alueellisella taloudellisen yhdentymisen
   järjestöllä, kuten Euroopan unionilla, on käytettävissään yhtä monta ääntä kuin sillä on
   jäseniä, jotka ovat samalla järjestön jäsenvaltioita.
   Jos osapuolten esittämien vastalauseiden lukumäärä ei ole riittävä, tässä ehdotuksessa
   tarkoitettujen muutosten odotetaan tulevan voimaan 1. tammikuuta 2023, josta lähtien ne
   sitovat unionia sekä jäsenvaltioita ja muodostavat erottamattoman osan unionin säännöstöä.
   3.         UNIONIN PUOLESTA OTETTAVA KANTA
   3.1.       Unionin yksinomainen toimivalta
   Unioni on COTIF-yleissopimuksen täysivaltainen sopimuspuoli.
   Lisäksi direktiivin 2008/68/EY 1 artiklan mukaan RID-ohjesäännön liitettä sovelletaan
   vaarallisten aineiden rautatiekuljetuksiin jäsenvaltioissa tai niiden välillä lukuun ottamatta
   jäsenvaltioita, joilla ei ole rautatiejärjestelmää. Direktiivin 2008/68/EY kolmansia maita
   koskevassa 4 artiklassa säädetään, että ”jäsenvaltioiden ja kolmansien maiden väliset
   vaarallisten aineiden kuljetukset ovat sallittuja, jos ne suoritetaan ADR-sopimuksen5, RID-
   ohjesäännön tai ADN-sopimuksen6 vaatimusten mukaisesti, ellei liitteissä toisin osoiteta”.
   Komissiolle on siirretty sen vuoksi direktiivin 8 artiklan mukaisesti valta mukauttaa
   direktiivin 2008/68/EY liitteessä II olevaa II.1 jaksoa delegoidulla säädöksellä.
   On myös syytä panna merkille, että vaarallisten aineiden sisämaankuljetuksista annettu
   direktiivi 2008/68/EU7 sisältää luettelon niistä unionin säädöksistä, joilla unioni on käyttänyt
   toimivaltaansa ja jotka olivat voimassa, kun sopimus EU:n ja OTIF:n välillä tehtiin.8
   3.2.       Otettava kanta
   RID-ohjesäännön muutokset kuuluvat kokonaisuudessaan                             unionin      yksinomaiseen
   toimivaltaan, minkä vuoksi on tarpeen vahvistaa unionin kanta.
   Ehdotettuja muutoksia pidetään vaarallisten aineiden turvallisen ja kustannustehokkaan
   kuljetuksen kannalta aiheellisina, kun otetaan huomioon teknologinen kehitys, ja sen vuoksi
   niitä olisi kannatettava.
   4.         OIKEUSPERUSTA
   5
            Eurooppalainen sopimus vaarallisten aineiden kansainvälisistä tiekuljetuksista, tehty Genevessä 30.
            syyskuuta 1957.
   6
            Eurooppalainen sopimus vaarallisten tavaroiden kansainvälisistä sisävesikuljetuksista, tehty Genevessä
            26. toukokuuta 2000.
   7
            Euroopan parlamentin ja neuvoston direktiivi 2008/68/EY, annettu 24 päivänä syyskuuta 2008,
            vaarallisten aineiden sisämaankuljetuksista (EUVL L 260, 30.9.2008, s. 13).
   8
            Lisäys 16. kesäkuuta 2011 annetun neuvoston päätöksen 2013/103/EU liitteeseen I.
FI                                                         3                                                       FI
 ---pagebreak---    4.1.      Menettelyllinen oikeusperusta
   4.1.1.    Periaatteet
   SEUT-sopimuksen 218 artiklan 9 kohdan mukaan ”neuvosto tekee komission (...)
   ehdotuksesta päätöksen (...) sopimuksella perustetussa elimessä unionin puolesta esitettävien
   kantojen vahvistamisesta, silloin kun tämän elimen on annettava säädöksiä, joilla on
   oikeusvaikutuksia, lukuun ottamatta säädöksiä, joilla täydennetään tai muutetaan sopimuksen
   institutionaalisia rakenteita”.
   Ilmaisu ’säädökset, joilla on oikeusvaikutuksia’ kattaa myös säädökset, joilla on
   oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa
   myös välineet, joilla ei ole sitovaa vaikutusta kansainvälisen oikeuden nojalla, mutta jotka
   ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”9.
   4.1.2.    Soveltaminen tässä asiassa
   Säädös, joka RID-asiantuntijakomitean on määrä hyväksyä, on säädös, jolla on
   oikeusvaikutuksia. Suunniteltu säädös sitoo unionia kansainvälisen oikeuden nojalla RID-
   ohjesäännön 6 artiklan mukaisesti. Kyseisen artiklan mukaan muutettava liite on ohjesäännön
   erottamaton osa.
   Lisäksi direktiivin 2008/68/EY 1 artiklan nojalla RID-ohjesäännön liitettä sovelletaan
   vaarallisten aineiden rautatiekuljetuksiin jäsenvaltioissa tai niiden välillä, lukuun ottamatta
   niitä jäsenvaltioista, joilla ei ole rautatiejärjestelmää. Direktiivin 2008/68/EY kolmansia maita
   koskevassa 4 artiklassa säädetään, että ”jäsenvaltioiden ja kolmansien maiden väliset
   vaarallisten aineiden kuljetukset ovat sallittuja, jos ne suoritetaan ADR-sopimuksen, RID-
   ohjesäännön tai ADN-sopimuksen vaatimusten mukaisesti, ellei liitteissä toisin osoiteta”.
   Suunnitellulla säädöksellä ei täydennetä eikä muuteta sopimuksen institutionaalisia rakenteita.
   Tämän vuoksi ehdotetun päätöksen menettelyllinen oikeusperusta on SEUT-sopimuksen 218
   artiklan 9 kohta.
   4.2.      Aineellinen oikeusperusta
   4.2.1.    Periaatteet
   SEUT-sopimuksen 218 artiklan 9 kohdan nojalla annettavan päätöksen aineellinen
   oikeusperusta määräytyy ensisijaisesti sen suunnitellun säädöksen tavoitteen ja sisällön
   perusteella, jota unionin puolesta otettava kanta koskee.
   4.2.2.    Soveltaminen tässä asiassa
   Ehdotetun päätöksen päätavoite ja sisältö liittyvät vaarallisten aineiden rautatiekuljetuksiin.
   Tämän vuoksi ehdotetun päätöksen aineellinen oikeusperusta on SEUT-sopimuksen 91
   artikla.
   4.3.      Päätelmät
   Ehdotetun päätöksen oikeusperustana olisi oltava SEUT-sopimuksen 91 artikla yhdessä sen
   218 artiklan 9 kohdan kanssa.
   9
            Yhteisöjen tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258,
            61–64 kohta.
FI                                                     4                                                  FI
 ---pagebreak---    5.        SUUNNITELLUN SÄÄDÖKSEN JULKAISEMINEN
   Koska ehdotettu RID-asiantuntijakomitean päätös muuttaa RID-ohjesäännön liitettä, on
   aiheellista julkaista tiedot kokouksen tuloksesta Euroopan unionin virallisessa lehdessä sen
   jälkeen kun päätös on hyväksytty.
FI                                                5                                             FI
 ---pagebreak---                                                                 2022/0041 (NLE)
                                                      Ehdotus
                                          NEUVOSTON PÄÄTÖS
       Euroopan unionin puolesta otettavasta kannasta Valtioiden välisen kansainvälisten
            rautatiekuljetusten järjestön vaarallisten aineiden kuljetusta käsittelevän
       asiantuntijakomitean 57. kokouksessa kansainvälisiä rautatiekuljetuksia koskevan
                       yleissopimuksen liitteeseen C tehtävien muutosten osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91
   artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   (1)     Unioni liittyi neuvoston päätöksellä 2013/103/EU1 9 päivänä toukokuuta 1980 tehtyyn
           kansainvälisiä rautatiekuljetuksia koskevaan yleissopimukseen, sellaisena kuin se on
           muutettuna 3 päivänä kesäkuuta 1999 tehdyllä Vilnan pöytäkirjalla, jäljempänä
           ’COTIF-yleissopimus’.
   (2)     COTIF-yleissopimuksen 6 artiklan mukaan kansainvälistä rautatieliikennettä ja
           kansainvälisessä rautatieliikenteessä käytettäväksi tarkoitetun rautatiekaluston
           hyväksymistä säännellään kyseisessä artiklassa luetelluilla säännöillä, etenkin
           vaarallisten aineiden kansainvälistä rautatiekuljetusta koskevalla ohjesäännöllä (RID),
           joka muodostaa kyseisen yleissopimuksen liitteen C.
   (3)     Euroopan parlamentin ja neuvoston direktiivissä 2008/68/EY2 vahvistetaan
           vaatimukset vaarallisten aineiden maantie-, rautatie- ja sisävesikuljetuksille
           jäsenvaltioissa tai niiden välillä viittaamalla RID-ohjesääntöön.
   (4)     COTIF-yleissopimuksen 13 artiklan 1 kohdan d alakohdan mukaan kansainvälisten
           rautatiekuljetusten järjestön, jäljempänä ’OTIF’, vaarallisten aineiden kuljetusta
           käsittelevä asiantuntijakomitea, jäljempänä ’RID-asiantuntijakomitea’, voi tehdä
           muutoksia RID-ohjesäännön liitteeseen.
   (5)     RID-asiantuntijakomitean on määrä hyväksyä 57. kokouksessaan 25 päivänä
           toukokuuta 2022 muutoksia RID-ohjesäännön liitteeseen sen mukauttamiseksi
           tieteelliseen ja tekniseen kehityksen.
   (6)     On aiheellista vahvistaa RID-asiantuntijakomiteassa unionin puolesta otettava kanta,
           koska RID-ohjesääntöön tehtävät muutokset tulevat olemaan unionia sitova.
   1
           Neuvoston päätös 2013/103, annettu 16 päivänä kesäkuuta 2011, Euroopan unionin liittymistä 9
           päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen
           (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla,
           koskevan Euroopan unionin ja Valtioiden välisen kansainvälisten rautatiekuljetusten järjestön välisen
           sopimuksen allekirjoittamisesta ja tekemisestä (EUVL L 51, 23.2.2013, s. 1).
   2
           Euroopan parlamentin ja neuvoston direktiivi 2008/68/EY, annettu 24 päivänä syyskuuta 2008,
           vaarallisten aineiden sisämaankuljetuksista (EUVL L 260, 30.9.2008, s. 13).
FI                                                        6                                                      FI
 ---pagebreak---    (7)     Suunnitelluilla muutoksilla pyritään varmistamaan vaarallisten aineiden turvallinen ja
           tehokas kuljettaminen ottaen samalla huomioon tieteen ja tekniikan kehitys alalla sekä
           sellaisten uusien aineiden ja tuotteiden kehittäminen, joista voisi aiheutua vaaraa
           niiden kuljetuksen aikana.
   (8)     Ehdotettuja      muutoksia      pidetään      vaarallisten   aineiden   turvallisen   ja
           kustannustehokkaan kuljetuksen kannalta aiheellisina ja sen vuoksi niitä voidaan
           kannattaa.
   (9)     Liitteessä tarkoitettuihin asiakirjoihin tehtävistä vähäisistä muutoksista voidaan sopia
           teknisellä tasolla 23 ja 24 päivänä toukokuuta 2022 pidettävässä RID-
           asiantuntijakomitean pysyvän työryhmän 14. kokouksessa, mukaan lukien UNECE:n
           RID-asiantuntijakomitean ja vaarallisten aineiden kuljetuksia käsittelevän työryhmän
           yhteisen kokouksen suositusten perusteella,
   ON HYVÄKSYNYT TÄMÄN PÄÄTÖKSEN:
                                                 1 artikla
   Tämän päätöksen liitteessä esitetään kanta, joka otetaan unionin puolesta kansainvälisten
   rautatiekuljetusten järjestön, jäljempänä ’OTIF’, vaarallisten aineiden kuljetusta käsittelevän
   asiantuntijakomitean, jäljempänä ’RID-asiantuntijakomitea’, 57. kokouksessa ja joka liittyy 9
   päivänä toukokuuta 1980 tehtyyn kansainvälisiä rautatiekuljetuksia koskevaan
   yleissopimukseen, sellaisena kuin se on muutettuna 3 päivänä kesäkuuta 1999 tehdyllä Vilnan
   pöytäkirjalla.
   Unionin edustajat RID-asiantuntijakomiteassa voivat sopia vähäisistä muutoksista liitteessä
   tarkoitettuihin asiakirjoihin ilman uutta neuvoston päätöstä asiasta.
                                                 2 artikla
   RID-asiantuntijakomitean tekemät päätökset julkaistaan niiden hyväksymisen jälkeen
   voimaantulopäivineen Euroopan unionin virallisessa lehdessä.
                                                 3 artikla
   Tämä päätös on osoitettu komissiolle.
   Tehty Brysselissä
                                                  Neuvoston puolesta
                                                  Puheenjohtaja
FI                                                   7                                              FI
 ---documentbreak---                           EUROOPAN
                          KOMISSIO
                                                    Bryssel 23.2.2022
                                                    COM(2022) 59 final
                                                    ANNEX
                                          LIITE
                                       asiakirjaan
                             Ehdotus neuvoston päätökseksi
   Euroopan unionin puolesta otettavasta kannasta Valtioiden välisen kansainvälisten
        rautatiekuljetusten järjestön vaarallisten aineiden kuljetusta käsittelevän
   asiantuntijakomitean 57. kokouksessa kansainvälisiä rautatiekuljetuksia koskevan
                yleissopimuksen liitteeseen C tehtävien muutosten osalta
FI                                                                                FI
 ---pagebreak---                                        LIITE
 Ehdotus Viiteasiakirja             Asia                          Huomautuk  EU:n kanta
                                                                  set
    1.   OTIF/RID/CE/GTP/2021/2     ADR-sopimuksen ja RID-        Tekninen   Hyväksytään
                                    ohjesäännön                   yhteis-
                                    yhdenmukaistaminen            ymmärrys
                                    uudenlaisten säiliöiden       OTIF:n
                                    sisällyttämiseksi             pysyvässä
                                    onnettomuusilmoitusmalliin    työryhmäs-
                                                                  sä tekstin
                                                                  hyväksymi-
                                                                  sestä
                                                                  sellaisena
                                                                  kuin se on
                                                                  muutettuna
    2.   OTIF/RID/CE/GTP/2021/3 ja  ADR-sopimuksen ja RID-        Tekninen   Hyväksytään
         OTIF/RID/CE/GTP/2021/INF.3 ohjesäännön                   yhteis-
                                    yhdenmukaistaminen            ymmärrys
                                    näytettäviä tietoja koskevien OTIF:n
                                    vaatimusten osalta            pysyvässä
                                                                  työryhmäs-
                                                                  sä tekstin
                                                                  hyväksymi-
                                                                  sestä
                                                                  sellaisena
                                                                  kuin se on
                                                                  muutettuna
    3.   OTIF/RID/CE/GTP/2021/4     Turvaventtiilien              Tekninen   Hyväksytään
                                    asentaminen syttyvien         yhteis-
                                    nesteytettyjen kaasujen       ymmärrys
                                    säiliöihin                    OTIF:n
                                                                  pysyvässä
                                                                  työryhmäs-
                                                                  sä tekstin
                                                                  hyväksymi-
                                                                  sestä
                                                                  sellaisena
                                                                  kuin se on
                                                                  muutettuna
    4.   OTIF/RID/CE/GTP/2021/5     Yhteisessä kokouksessa        Tekninen   Hyväksytään
                                    vuosina 2020 ja 2021 ja       yhteis-
                                    RID-asiantuntijakomitean      ymmärrys
                                    pysyvän työryhmän             OTIF:n
                                    kokouksessa marraskuussa      pysyvässä
                                    2020 hyväksytyt               työryhmäs-
FI                                        1                                             FI
 ---pagebreak---                                               konsolidoidut tekstit           sä tekstin
                                                                              hyväksymi-
                                                                              sestä
                                                                              sellaisena
                                                                              kuin se on
                                                                              muutettuna
   5.       OTIF/RID/CE/GTP/2021/6            ADR-sopimuksen ja RID-          Tekninen      Hyväksytään
                                              ohjesäännön                     yhteis-
                                              yhdenmukaistaminen muun         ymmärrys
                                              muassa mainittujen              OTIF:n
                                              standardien mukaisesti          pysyvässä
                                              suunniteltujen,                 työryhmäs-
                                              rakennettujen ja testattujen    sä tekstin
                                              muiden kuin YK:n                hyväksymi-
                                              paineastioiden suunnittelun,    sestä
                                              rakentamisen,                   sellaisena
                                              alkutarkastuksen ja             kuin se on
                                              testauksen osalta               muutettuna
   6.       OTIF/RID/CE/GTP/2021/INF.4        Kohtaa 6.8.2.4.6 koskeva        Tekninen      Hyväksytään
                                              siirtymätoimenpide              yhteis-
                                              (toimivaltaisten                ymmärrys
                                              viranomaisten menetelmät        OTIF:n
                                              asiantuntijoiden                pysyvässä
                                              hyväksynnässä,                  työryhmäs-
                                              säiliövaunujen tarkastusten     sä tekstin
                                              suorittamisessa ja              hyväksymi-
                                              tällaisten tarkastusten         sestä
                                              vastavuoroisessa                sellaisena
                                              tunnustamisessa)                kuin se on
                                                                              muutettuna
   7.       OTIF/RID/CE/GTP/2021/INF.11       Ehdotukset RID-                 Tekninen      Hyväksytään
                                              ohjesäännön 6.8 luvun           yhteis-
                                              mukauttamiseksi erittäin        ymmärrys
                                              suurten säiliökonttien          OTIF:n
                                              huomioon ottamiseksi            pysyvässä
                                                                              työryhmäs-
                                                                              sä tekstin
                                                                              hyväksymi-
                                                                              sestä
                                                                              sellaisena
                                                                              kuin se on
                                                                              muutettuna
      Kaikki asiakirjat ovat saatavilla OTIF:n verkkosivustolla (http://otif.org/en/?page_id=1119),
      ja niiden on katsottava sisältävän RID-asiantuntijakomitean pysyvän työryhmän kokouksessa
      marraskuussa 2021 keskustellut muutokset, jotka on otettu huomioon asiakirjan
FI                                                   2                                                FI
 ---pagebreak---    OTIF/RID/CE/GTP/2021-A liitteessä I (Final report of the 13th session of the RID Committee
   of Experts’ standing working group - Geneva/hybrid, 15.–18.11.2021), joka on myös
   saatavilla OTIF:n verkkosivustolla (http://otif.org/en/?page_id=254).
FI                                                 3                                          FI


                           EUROOPAN
                           KOMISSIO
                                                     Bryssel 24.2.2022
                                                     COM(2022) 67 final
                                                     2022/0046 (NLE)
                                          Ehdotus
                                 NEUVOSTON PÄÄTÖS
   vaarallisten jätteiden maanrajan ylittävien siirtojen ja käsittelyn valvontaa koskevan
    Baselin yleissopimuksen viidennessätoista sopimuspuolten konferenssissa Euroopan
   unionin puolesta otettavasta kannasta kyseisen yleissopimuksen 6 artiklan 2 kohdan
                                  tiettyihin muutoksiin
FI                                                                                FI
 ---pagebreak---                                                PERUSTELUT
   1.        EHDOTUKSEN KOHDE
   Tämä ehdotus koskee päätöstä Baselin yleissopimuksen sopimuspuolten konferenssin 15.
   kokouksessa unionin puolesta otettavasta kannasta ehdotukseen kyseisen yleissopimuksen 6
   artiklan muuttamisesta. Kokous on määrä pitää kesäkuussa 2022.
   2.        EHDOTUKSEN TAUSTA
   2.1.      Vaarallisten jätteiden maanrajan ylittävien siirtojen ja käsittelyn valvontaa koskeva
             Baselin yleissopimus
   Vaarallisten jätteiden maanrajan ylittävien siirtojen ja käsittelyn valvontaa koskeva Baselin
   yleissopimus, jäljempänä ’yleissopimus’, hyväksyttiin 22. maaliskuuta 1989. Yleissopimus
   tuli voimaan vuonna 1992. Euroopan unioni sekä sen jäsenvaltiot ovat yleissopimuksen
   sopimuspuolia.1 Yleissopimuksella on 188 sopimuspuolta.
   Yleissopimuksen kulmakivenä on tiettyjen jätteiden tuonnin, viennin ja kauttakulun
   valvontajärjestelmä, joka perustuu etukäteen annettua suostumusta koskevaan menettelyyn.
   Yleissopimuksen soveltamisalaan kuuluvien jätteiden viennistä on ilmoitettava etukäteen
   tuonti- ja kauttakulkumaiden toimivaltaisille viranomaisille. Ilmoitus on tehtävä kirjallisesti,
   ja siinä on oltava yleissopimuksen liitteessä V A täsmennetyt ilmoitukset ja tiedot. Jätteet
   voidaan viedä vain, jos ja kun kaikki asianomaiset maat ovat antaneet siihen kirjallisen
   suostumuksensa (yleissopimuksen 6 artikla).
   Yleissopimuksen mukaista valvontajärjestelmää sovelletaan yleissopimuksen 1 artiklassa
   määriteltyyn ja liitteessä VIII lueteltuun vaaralliseen jätteeseen sekä liitteessä II lueteltuun
   jätteeseen, joka sisältää kotitalouksista kerätyt jätteet, kotitalousjätteiden polttamisessa
   syntyvät jäämät ja tietyt muovijätteet. Yleissopimuksen liitteessä IX luetellaan jätteet, jotka
   eivät kuulu yleissopimuksen soveltamisalaan ja valvontajärjestelmän piiriin, paitsi jos ne
   sisältävät liitteessä I mainittua ainetta siinä määrin, että niissä esiintyy liitteessä III mainittu
   vaarallinen ominaisuus.
   2.2.      Sopimuspuolten konferenssi
   Baselin yleissopimuksen sopimuspuolten konferenssi on yleissopimuksen pääasiallinen
   päättävä elin. Sillä on valtuudet muuttaa yleissopimuksen liitteitä, ja se kokoontuu joka toinen
   vuosi.
   Baselin yleissopimuksen sopimuspuolten konferenssin 15. kokous on kaksiosainen:
   ensimmäinen osa järjestettiin verkossa 26.–30. heinäkuuta 2021 ja toinen osa järjestetään
   paikan päällä Genevessä 6.–17. kesäkuuta 2022.
   2.3.      Ehdotettu yleissopimuksen muutos
   1
           Neuvoston päätös 93/98/ETY vaarallisten jätteiden maan rajan ylittävien siirtojen ja käsittelyn
           valvontaa koskevan yleissopimuksen (Baselin yleissopimus) tekemisestä yhteisön puolesta yhteisön
           puolesta (EYVL L 39, 16.2.1993, s. 1).
FI                                                   1                                                      FI
 ---pagebreak---    Venäjän federaatio on esittänyt ehdotuksen, jolla muutetaan yleissopimuksen 6 artiklan 2
   kohdan ensimmäistä virkettä, jäljempänä ’suunniteltu säädös’2. Ehdotusta on määrä käsitellä
   sopimuspuolten konferenssin 15. kokouksessa.
   Yleissopimuksen 6 artiklan 2 kohdan ensimmäinen virke kuuluu seuraavasti: ”Tuontimaa
   antaa ilmoittajalle kirjallisen vastauksen, jossa se ilmoittaa suostuvansa siirtoon määrätyin
   ehdoin tai ehdoitta, kieltää kuljetuksen tai pyytää lisätietoja.”
   Suunnitellussa säädöksessä ehdotetaan tämän virkkeen muuttamista siten, että siihen lisätään
   30 päivän määräaika, jonka kuluessa tuontimaan olisi annettava ilmoittajalle vastaus
   (suostumus suunniteltuun siirtoon, siirron kielto tai lisätietopyyntö). Lisäksi siinä ehdotetaan,
   että korvataan sanojen ’ehdoitta’ ja ’kieltää’ välillä oleva pilkku sanalla ’tai’.
   Yleissopimus pannaan unionissa täytäntöön jätteiden siirrosta 14 päivänä kesäkuuta 2006
   annetulla Euroopan parlamentin ja neuvoston asetuksella (EY) N:o 1013/20063, jäljempänä
   ’jätesiirtoasetus’. Kaikki yleissopimuksen muutokset tulevat voimaan EU:ssa sen jälkeen, kun
   ne pannaan täytäntöön kyseisen asetuksen muutoksilla.
   Unioniin ja sen jäsenvaltioihin sovellettavissa voimassa olevissa säännöissä säädetään jo 30
   päivän määräajasta, jonka kuluessa tuontimaan on annettava ilmoittajalle vastaus (ks.
   jätesiirtoasetuksen 8 artikla). Tämä koskee myös muita OECD-maita OECD:n päätöksen4
   mukaisesti.
   Unionin kannalta ainoa käytännön seuraus, joka Venäjän federaation ehdotuksesta aiheutuisi,
   liittyisi menettelyyn, joka koskee ilmoitetun jätteen vientiä OECD:n ulkopuolisiin maihin.
   Koska liitteissä VIII ja II mainittujen jätteiden vienti OECD:n ulkopuolisiin maihin on
   kielletty jätesiirtoasetuksen nojalla, Venäjän federaation ehdottama muutos vaikuttaisi
   ainoastaan niin sanottuun luetteloimattomaan jätteeseen (Venäjän ehdotuksen mukaan
   OECD:n ulkopuolisten maiden, jotka tuovat luetteloimatonta jätettä EU:sta, olisi annettava
   ilmoittajalle vastaus 30 päivän kuluessa). Kyseiseen jätteeseen sovelletaan etukäteen annettua
   suostumusta koskevaa menettelyä jätesiirtoasetuksen 3 artiklan 1 kohdan b alakohdan iii ja iv
   alakohdan nojalla. Venäjän federaation ehdottama muutos tarkoittaisi, että tällaisissa
   tapauksissa tuontimaan olisi annettava ilmoittajalle 30 päivän kuluessa vastaus sellaisen
   siirron osalta, joka on peräisin unionista ja jonka määränpää on OECD:n ulkopuolinen maa.
   Baselin yleissopimuksen muuttamista koskevaa menettelyä säännellään yleissopimuksen 17
   artiklalla. Kaikki muutokset on hyväksyttävä sopimuspuolten konferenssin kokouksessa.
   Muutokset sitovat sopimuspuolia, jotka tallettavat ratifioimis- tai hyväksymiskirjansa tai
   virallista vahvistamista koskevat kirjansa yleissopimuksen 17 artiklan 5 kohdan mukaisesti.
   Kyseisessä kohdassa määrätään seuraavaa: ”Muutoksia koskevat ratifioimis- tai
   hyväksymiskirjat tai virallista vahvistamista koskevat kirjat talletetaan tallettajan huostaan.
   Edellä 3 tai 4 kohdan mukaisesti hyväksytyt muutokset tulevat voimaan niiden sopimuspuolten
   kesken, jotka ovat ne hyväksyneet, yhdeksäntenäkymmenentenä päivänä siitä päivästä, jona
   tallettaja on vastaanottanut ratifioimis-, hyväksymis- tai vahvistamiskirjat vähintään kolmelta
   neljäsosalta niistä sopimuspuolista, jotka hyväksyivät ne, tai vähintään kahdelta kolmasosalta
   asianomaisen pöytäkirjan sopimuspuolista, jotka hyväksyivät ne, ellei asianomaisessa
   pöytäkirjassa toisin määrätä. Muutokset tulevat voimaan muiden sopimuspuolten osalta
   yhdeksäntenäkymmenentenä päivänä siitä päivästä, jona asianomainen sopimuspuoli tallettaa
   2
            Ehdotus         on      nähtävissä       Baselin    yleissopimuksen     sivustolla osoitteessa
            http://www.basel.int/TheConvention/Communications/tabid/1596/Default.aspx
   3
            EUVL L 190, 12.7.2006, s. 1.
   4
            Decision on the Control of Transboundary Movements of Wastes Destined for Recovery Operations,
            https://legalinstruments.oecd.org/en/instruments/OECD-LEGAL-0266
FI                                                         2                                               FI
 ---pagebreak---    muutoksia koskevan ratifioimis- tai hyväksymiskirjansa tai virallista vahvistamista koskevan
   kirjansa tallettajan huostaan.” Näin ollen yleissopimuksen muutosten voimaantulo edellyttää,
   että kolme neljäsosaa yleissopimuksen sopimuspuolista (eli 141 sopimuspuolta) ratifioi,
   hyväksyy tai vahvistaa muutokset virallisesti.
   Tähän mennessä yleissopimuksen runkoa on muutettu kerran. Tuolloin siihen lisättiin 4 A
   artikla. Myöhemmin yleissopimukseen on lisätty liite VII (”Baselin vientikielto”).
   Sopimuspuolten konferenssi hyväksyi kyseisen muutoksen kolmannessa kokouksessaan
   vuonna 1995. Muutos tuli voimaan vuonna 2019 niiden sopimuspuolten osalta, jotka ovat
   ratifioineet sen.
   3.        UNIONIN PUOLESTA OTETTAVA KANTA
   (1)       Unionin ei pitäisi kannattaa yleissopimuksen 6 artiklan 2 kohdan muuttamista
             Venäjän federaation ehdottamalla tavalla.
   (2)       Muutoksen ensimmäinen osa (30 päivän määräaika, jonka kuluessa tuontimaan on
             annettava ilmoittajalle vastaus) ei toisi unionille ja sen jäsenvaltioille minkäänlaista
             merkittävää muutosta, koska tällaista 30 päivän määräaikaa sovelletaan jo useimpiin
             EU:n ja sen jäsenvaltioiden ilmoittamiin siirtoihin unionin oikeuden nojalla (lukuun
             ottamatta luetteloimattoman jätteen vientiä OECD:n ulkopuolisiin maihin). Se ei
             myöskään muuttaisi velvoitteita, joita EU:lla ja sen jäsenvaltioilla on ilmoitusten
             vastaanottamisen suhteen, koska 30 päivän vastausmääräaikaa sovelletaan jo unionin
             oikeuden nojalla.
   (3)       Muutoksen toinen osa (pilkun korvaaminen sanalla ’tai’) ei vaikuta tarpeelliselta; se
             ainoastaan aiheuttaisi oikeudellista epävarmuutta. Nykyinen sanamuoto on riittävän
             selkeä ilmaisemaan, että tuontimaa voi antaa ilmoittajalle vastauksen kolmella eri
             tavalla (suostumus suunniteltuun siirtoon, siirron kielto tai lisätietopyyntö). Näistä
             syistä kyseistä virkettä ei ole tarpeen muuttaa.
   (4)       Yleissopimuksen muuttaminen on erittäin työläs ja aikaa vievä prosessi erityisesti
             siksi, että ennen kuin muutos voi tulla voimaan, kunkin sopimuspuolen on
             toteutettava oma ratifiointiprosessinsa ja sopimuspuolista vähintään kolmen
             neljäsosan on ratifioitava muutos. Lisäksi muutoksella voi lopulta olla vain rajallisia
             vaikutuksia, koska se sitoo vain niitä, jotka ovat ratifioineet sen. Ehdotetulla
             muutoksella ei siksi parannettaisi yleissopimuksen toimivuutta tehokkaalla tavalla.
             Se ainoastaan käynnistäisi pitkän ja raskaan prosessin yleissopimuksen ja sen
             sopimuspuolten osalta.
   (5)       Unioni ei kannata ehdotettuja muutoksia mutta haluaa korostaa, että sopimuspuolten
             olisi parannettava ilmoitusmenettelyn toimivuutta Baselin yleissopimuksen
             puitteissa. Sopimuspuolet voisivat muun muassa asettaa uusia määräaikoja
             vastauksen antamiseksi ilmoittajille, erityisesti kauttakulkumaiden osalta, edistää
             sähköisten tietojenvaihtojärjestelmien käyttöä tai ottaa Baselin yleissopimuksen
             puitteissa käyttöön ennalta hyväksyttyjen laitosten käsitteen jätteiden maanrajan
             ylittäviä siirtoja koskevan OECD:n päätöksen mukaisesti. Näitä kysymyksiä
             koskevia hyödyllisiä prosesseja on jo käynnistetty yleissopimuksen puitteissa, mutta
             tulokset ovat toistaiseksi olleet laihoja. Unionin olisi korostettava näiden kysymysten
             merkitystä ja tutkittava, voitaisiinko niitä käsitellä osana nykyisiä tai uusia aloitteita
             ilman, että yleissopimusta tarvitsisi muuttaa. Unionin olisi suhtauduttava avoimesti
             tällaisiin mahdollisiin aloitteisiin.
FI                                                   3                                                  FI
 ---pagebreak---    (6)       Lisäksi olisi huomattava, että ehdotetun muutoksen hyväksyminen ei toisi selvää
             lisäarvoa eikä myöskään vahingoittaisi unionin etuja.
   4.        OIKEUSPERUSTA
   4.1.      Menettelyllinen oikeusperusta
   4.1.1.    Periaatteet
   Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan
   9 kohdassa määrätään päätöksistä ”sopimuksella perustetussa elimessä unionin puolesta
   esitettävien kantojen vahvistamisesta, silloin kun tämän elimen on annettava säädöksiä, joilla
   on oikeusvaikutuksia, lukuun ottamatta säädöksiä, joilla täydennetään tai muutetaan
   sopimuksen institutionaalisia rakenteita”.
   Ilmaisu ’säädökset, joilla on oikeusvaikutuksia’ kattaa myös säädökset, joilla on
   oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa
   myös välineet, joilla ei ole sitovaa vaikutusta kansainvälisen oikeuden nojalla, mutta jotka
   ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa’5.
   4.1.2.    Soveltaminen käsillä olevassa asiassa
   Baselin yleissopimuksen sopimuspuolten konferenssi on yleissopimuksella perustettu elin.
   Säädös, joka sopimuspuolten konferenssin on määrä antaa, on säädös, jolla on
   oikeusvaikutuksia. Suunniteltu säädös on sitova kansainvälisen oikeuden nojalla
   yleissopimuksen 18 artiklan mukaisesti. Se voi vaikuttaa EU:n lainsäädännön sisältöön ja
   erityisesti jätteiden siirrosta 14 päivänä kesäkuuta 2006 annettuun Euroopan parlamentin ja
   neuvoston asetukseen (EY) N:o 1013/2006. Asetuksella pannaan täytäntöön yleissopimus
   muun muassa säätämällä menettelyistä, jotka koskevat vientiä unionista ja tuontia unioniin
   sekä siirtoja jäsenvaltioiden välillä.
   Suunnitellulla säädöksellä ei täydennetä eikä muuteta sopimuksen institutionaalisia rakenteita.
   Sen vuoksi ehdotetun päätöksen menettelyllinen oikeusperusta on SEUT-sopimuksen 218
   artiklan 9 kohta.
   4.2.      Aineellinen oikeusperusta
   4.2.1.    Periaatteet
   SEUT-sopimuksen 218 artiklan 9 kohdan nojalla annettavan päätöksen aineellinen
   oikeusperusta määräytyy ensisijaisesti sen suunnitellun säädöksen tavoitteen ja sisällön
   perusteella, jota unionin puolesta otettava kanta koskee. Jos suunnitellulla säädöksellä on
   kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä
   toinen on mahdollista määritellä pääasialliseksi tavoitteeksi tai osatekijäksi, johon nähden
   toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla
   hyväksyttävällä päätöksellä on oltava vain yksi aineellinen oikeusperusta, eli se, jota
   pääasiallinen tai ensisijainen tavoite tai osatekijä edellyttää.
   4.2.2.    Soveltaminen käsillä olevassa asiassa
   Suunnitellun säädöksen pääasiallinen tavoite ja sisältö liittyvät ympäristön suojeluun.
   5
           Unionin tuomioistuimen tuomio 7.10.2014, Saksa v. neuvosto, asia C-399/12, ECLI:EU:C:2014:2258,
           61–64 kohta.
FI                                                    4                                                    FI
 ---pagebreak---    Sen vuoksi ehdotetun päätöksen aineellinen oikeusperusta on SEUT-sopimuksen 192 artiklan
   1 kohta.
   4.3.     Päätelmät
   Ehdotetun päätöksen oikeusperustana tulisi olla SEUT-sopimuksen 192 artiklan 1 kohta
   yhdessä SEUT-sopimuksen 218 artiklan 9 kohdan kanssa.
FI                                              5                                           FI
 ---pagebreak---                                                             2022/0046 (NLE)
                                                   Ehdotus
                                        NEUVOSTON PÄÄTÖS
     vaarallisten jätteiden maanrajan ylittävien siirtojen ja käsittelyn valvontaa koskevan
      Baselin yleissopimuksen viidennessätoista sopimuspuolten konferenssissa Euroopan
      unionin puolesta otettavasta kannasta kyseisen yleissopimuksen 6 artiklan 2 kohdan
                                           tiettyihin muutoksiin
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192
   artiklan 1 kohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   (1)     Vaarallisten jätteiden maanrajan ylittävien siirtojen ja käsittelyn valvontaa koskeva
           Baselin yleissopimus, jäljempänä ’yleissopimus’, tuli voimaan vuonna 1992. Unioni
           hyväksyi sen vaarallisten jätteiden maan rajan ylittävien siirtojen ja käsittelyn
           valvontaa koskevan yleissopimuksen (Baselin yleissopimus) tekemisestä yhteisön
           puolesta annetulla neuvoston päätöksellä 93/98/ETY6.
   (2)     Yleissopimuksen 15 artiklan 5 kohdan b alakohdan mukaan sopimuspuolten
           konferenssi harkitsee ja hyväksyy tarpeen mukaan muutoksia yleissopimukseen.
   (3)     Sopimuspuolten konferenssin on määrä käsitellä kesäkuussa 2022 pidettävässä 15.
           kokouksessaan Venäjän federaation yleissopimuksen 6 artiklan 2 kohtaan esittämien
           muutosten hyväksymistä. Kyseisessä ehdotuksessa asetetaan 30 päivän määräaika,
           jonka kuluessa tuontimaan on annettava vastaus jätteiden siirron ilmoittajalle, ja
           tehdään toimituksellinen muutos.
   (4)     On aiheellista vahvistaa sopimuspuolten konferenssissa unionin puolesta otettava
           kanta tähän ehdotukseen, koska kyseessä on yleissopimuksen tekstin muutos, jolla on
           oikeusvaikutuksia. Jos kyseinen säädös hyväksytään sopimuspuolten konferenssissa,
           se sitoo unionia ja vaikuttaa unionin lainsäädännön sisältöön, erityisesti jätteiden
           siirrosta 14 päivänä kesäkuuta 2006 annettuun Euroopan parlamentin ja neuvoston
           asetukseen (EY) N:o 1013/20067.
   (5)     Unionin ei pitäisi tukea edellä mainittuja yleissopimuksen muutoksia, koska ne eivät
           tulisi voimaan ennen kuin ne ovat läpikäyneet pitkän ja raskaan menettelyn, eikä
           tällaisen menettelyn käynnistäminen vaikuta kohtuulliselta sellaisen muutoksen osalta,
           jonka tavoitteet voidaan saavuttaa muilla tavoin. Unionin olisi pikemminkin oltava
           avoin aloitteille, joilla on tarkoitus parantaa etukäteen annettua suostumusta koskevan
           menettelyn toimivuutta, seuraavin edellytyksin: aloitteiden soveltamisala on
           sopimuspuolten konferenssin 15. kokoukselle esitettyä ehdotusta laajempi, ne ovat
   6
           EYVL L 39, 16.2.1993, s. 1.
   7
           EUVL L 190, 12.7.2006, s. 1.
FI                                                    6                                            FI
 ---pagebreak---           linjassa unionin laajojen politiikkojen ja tavoitteiden kanssa ja ne eivät edellytä
          yleissopimuksen muuttamista. Olisi huomattava, että ehdotetun muutoksen
          hyväksyminen ei toisi selvää lisäarvoa eikä myöskään vahingoittaisi unionin etuja,
   ON HYVÄKSYNYT TÄMÄN PÄÄTÖKSEN:
                                               1 artikla
   1.        Baselin yleissopimuksen sopimuspuolten konferenssin 15. kokouksessa unionin
             puolesta otettava kanta on seuraava: unioni ei kannata Venäjän federaation esittämiä
             muutoksia yleissopimuksen 6 artiklan 2 kohtaan.
   2.        Jos Baselin yleissopimuksen sopimuspuolten konferenssin 15. kokouksessa esitetään
             muita ehdotuksia, joilla voidaan parantaa etukäteen annettua suostumusta koskevan
             menettelyn toimivuutta, unioni kannattaa tällaisia ehdotuksia seuraavin edellytyksin:
             a)    niillä on tarkoitus parantaa mainitun menettelyn toimivuutta siten, että
                   puututaan viiveisiin ja ongelmiin, joita vienti-, kauttakulku- tai tuontivaltioilla
                   on ilmoitusten käsittelyssä, ja tuetaan etukäteen annettua suostumusta
                   koskevan menettelyn digitalisointia, jotta jätteitä voidaan siirtää rajojen yli
                   ilman aiheetonta viivytystä, kun kyseiset siirrot ovat yleissopimuksen
                   määräysten mukaisia, muuttamatta yleissopimusta;
             b)    niillä edistetään ympäristön kannalta kestävää jätehuoltoa ja siirtymistä kohti
                   maailmanlaajuista kiertotaloutta; ja
             c)    niillä tuetaan yleissopimuksessa vahvistettujen valvontamekanismien
                   asianmukaista täytäntöönpanoa ja lisätään oikeudellista selkeyttä tältä osin.
                                               2 artikla
   Unionin edustajat voivat jäsenvaltioita kuullen sopia 1 artiklassa tarkoitetun kannan
   tarkentamisesta yleissopimuksen sopimuspuolten konferenssin 15. kokouksessa tapahtuvan
   kehityksen valossa paikalla tapahtuvien koordinointikokousten aikana ilman neuvoston uutta
   päätöstä.
                                               3 artikla
   Tämä päätös on osoitettu komissiolle.
   Tehty Brysselissä
                                                Neuvoston puolesta
                                                Puheenjohtaja
FI                                                 7                                                   FI


                             EUROOPAN
                             KOMISSIO
                                                    Bryssel 24.2.2022
                                                    COM(2022) 63 final
                                                    2022/0043 (NLE)
                                            Ehdotus
                                   NEUVOSTON PÄÄTÖS
      julkisesti tuettuja vientiluottoja koskevan järjestelyn osallistujien kirjallisessa
   menettelyssä Euroopan unionin puolesta otettavasta kannasta liitteen IV muuttamiseen
FI                                                                                FI
 ---pagebreak---                                                  PERUSTELUT
   1.         EHDOTUKSEN KOHDE
   Tämä ehdotus koskee päätöstä komission unionin puolesta otettavan kannan vahvistamisesta,
   kun on kyse OECD:n julkisesti tuettuja vientiluottoja koskevan järjestelyn liitteen IV,
   (alakohtainen sopimus uusiutuvia energialähteitä, ilmastonmuutoksen hillitsemistä ja siihen
   sopeutumista sekä vesihankkeita koskevista vientiluotoista) muuttamisesta. Liitteestä IV
   käytetään myös nimeä ’alakohtainen sopimus’.
   Järjestelyn osallistujien käsiteltävänä oleva muutosehdotus keskittyy erityisesti alakohtaisen
   sopimuksen lisäykseen III, jossa määritellään ilmastonmuutokseen sopeutumiseen tähtäävien
   hankkeiden kelpoisuusehdot. Se on jatkoa Euroopan unionin ehdotukselle, jolla pyritään
   tehostamaan kyseisten ehtojen toimivuutta sopivien sopeutumishankkeiden määrittämiseen.
   Euroopan unionin olisi edelleen pidettävä esillä kunnianhimoisia ilmastotoimiin liittyviä
   tavoitteitaan ja valmistauduttava ottamaan kantaa mahdolliseen sopimukseen, johon saatetaan
   päästä ennen järjestelyn osallistujien seuraavaa kokousta maaliskuussa 2022.
   2.         EHDOTUKSEN TAUSTA
   2.1.       Julkisesti tuettuja vientiluottoja koskeva järjestely
   Julkisesti tuettuja vientiluottoja koskeva järjestely, jäljempänä ’järjestely’, on EU:n,
   Yhdysvaltojen, Kanadan, Japanin, Korean, Norjan, Sveitsin, Australian, Uuden-Seelannin,
   Turkin ja Yhdistyneen kuningaskunnan välinen herrasmiessopimus, jonka tavoitteena on
   luoda kehys julkisesti tuettujen vientiluottojen asianmukaiselle käytölle. Käytännössä
   järjestelyllä halutaan varmistaa tasapuoliset toimintaedellytykset (joissa kilpailu perustuu
   vietävien tuotteiden ja palveluiden hintaan ja laatuun eikä rahoitusehtoihin) ja torjua julkisesti
   tuettuihin vientiluottoihin liittyviä tukia ja kaupan vääristymiä. Järjestely tuli voimaan
   huhtikuussa 1978, ja se on voimassa toistaiseksi. Vaikka OECD:n sihteeristö osallistuu
   järjestelyn hallinnollisten asioiden hoitoon, se ei ole OECD:n sitova määräys1.
   Järjestelyä päivitetään säännöllisesti, jotta voidaan ottaa huomioon julkisesti tuettujen
   vientiluottojen tarjontaan vaikuttava rahoitusmarkkinoiden ja politiikan kehitys. Järjestelystä
   on tehty EU:ssa oikeudellisesti sitova Euroopan parlamentin ja neuvoston asetuksella (EU)
   N:o 1233/20112 3, ja se on saatettu osaksi EU:n lainsäädäntöä. Järjestelyn ehtojen tarkistukset
   sisällytetään EU:n lainsäädäntöön delegoiduilla säädöksillä mainitun asetuksen 2 artiklan
   nojalla.
   2.2.       Julkisesti tuettuja vientiluottoja koskevan järjestelyn osallistujat
   Euroopan komissio edustaa unionia järjestelyn osallistujien kokouksissa ja järjestelyn
   osallistujien kirjallisissa päätöksentekomenettelyissä. Järjestelyn kaikista muutoksista
   päätetään yksimielisesti. Neuvosto hyväksyy unionin kannan, ja jäsenvaltiot keskustelevat
   siitä neuvoston vientiluottotyöryhmässä4.
   1
            Sellaisena kuin ne on määritelty OECD:n yleissopimuksen 5 artiklassa.
   2
            Euroopan parlamentin ja neuvoston asetus (EU) N:o 1233/2011, annettu 16 päivänä marraskuuta 2011,
            tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten
            2001/76/EY ja 2001/77/EY kumoamisesta (EUVL L 326, 8.12.2011, s. 45).
   3
            Aikaisemmin OECD:n järjestelyn aiemmat versiot saatettiin osaksi EU:n lainsäädäntöä neuvoston
            päätöksillä.
   4
            Council Decision setting up a Policy Co-ordination Group for Credit Insurance, Credit Guarantees and
            Financial Credits (Neuvoston päätös luottovakuutusta, luottotakuita ja rahoitusluottoja käsittelevän
            koordinointiryhmän perustamisesta) (EYVL 66, 27.10.1960, s. 1339).
FI                                                        1                                                       FI
 ---pagebreak---    2.3.      Alakohtaista sopimusta koskeva suunniteltu säädös
   Järjestelyn osallistujat käsittelevät alakohtaisen sopimuksen lisäykseen III sisältyvien
   kelpoisuusehtojen päivittämistä Euroopan unionin 16. marraskuuta 2021 esittämän
   ehdotuksen perusteella.
   Euroopan unioni ehdotti, että sopeutumista käsittelevästä jaksosta (lisäys III) tehtäisiin
   järjestelyn pysyvä osa, koska ilmastorahoituksen kasvattaminen on tärkeää, ja että lisäykseen
   III sisältyvien sopeutumishankkeiden kelpoisuusehtoja päivitettäisiin. Ehdotetulla
   päivityksellä muutettaisiin sopeutumishankkeiden määrittämisen ehtoja vastaamaan
   paremmin joitakin kehityspankkien käyttämiä standardeja, sillä kokemus osoittaa, että
   tämänhetkiset ehdot – joiden mukaan sopeutumisen tulee olla hankkeen päätavoite – eivät
   sovellu vientiluottotoimiin, joihin yleensä liittyy myös kassavirtaa tuottavaa kaupallista
   toimintaa. Ehdotetuissa ehdoissa otettaisiin huomioon osittaiset sopeutumishankkeet, jolloin
   alakohtaisen sopimuksen ehtoja sovellettaisiin vain hankkeen sopeutumista koskevaan osaan.
   Lisäyksen III päivittämistä koskevaa ehdotusta käsiteltiin järjestelyn osallistujien 151.
   kokouksessa 1. joulukuuta 2021, jossa sitä kannatettiin. Yksi osallistujista esitti, että uusien
   ehtojen hyväksymiseen sisällytettäisiin raukeamislauseke, jotta niiden asianmukaisuutta
   voitaisiin uudelleenarvioida hyvissä ajoin.
   Esitys sai tukea, minkä vuoksi puheenjohtaja ehdotti, että Euroopan unioni tarkistaisi
   ehdotustaan ottaen huomioon muiden järjestelyn osallistujien vuoden 2021 loppuun mennessä
   lähettämät valmistelua koskevat ehdotukset ja käynnistäisi kirjallisen menettelyn vuoden 2022
   alussa ehdotuksen hyväksymiseksi.
   Näin ollen alakohtaista sopimusta koskevan järjestelyn osallistujien suunniteltu säädös on
   päättää alakohtaisessa sopimuksessa tarkoitettujen sopeutumishankkeiden kelpoisuusehtojen
   muuttamisesta kirjallisella menettelyllä vuoden 2022 alussa.
   3.        UNIONIN PUOLESTA OTETTAVA KANTA
   Järjestelyn osallistujien laajasti kannattamaa Euroopan unionin ehdotusta käsiteltiin ja se
   hyväksyttiin neuvoston vientiluottotyöryhmässä.
   Unionin puolesta otettava kanta on tämän päätöksen liitteenä, ja se perustuu Euroopan unionin
   ehdotukseen ja 1. joulukuuta 2021 käydyn keskustelun tuloksiin.
   Ehdotettu kanta on päivittää alakohtaisen sopimuksen lisäyksessä III tarkoitettujen
   sopeutumishankkeiden kelpoisuusehtoja käyttämällä lähtökohtana joidenkin kansainvälisten
   kehityspankkien laatimia yhteisiä periaatteita ilmastonmuutokseen sopeutumista koskevan
   rahoituksen jäljittämiseen. Koska uusiin ehtoihin sisällytetään myös osittaiset
   sopeutumishankkeet, ehdotettu päivitys lisäykseen III aiheuttaa myös tarvetta muuttaa joitakin
   alakohtaisen sopimuksen artikloita tämän huomioon ottamiseksi.
   OECD:ssa vallitsevan asialle myönteisen ilmapiirin ylläpitämiseksi Euroopan unioni pyrkii
   pääsemään yksimielisyyteen mahdollisimman nopeasti, jotta alakohtaisen sopimuksen tärkeä
   päivitys saataisiin tehtyä.
   4.        OIKEUSPERUSTA
   4.1.      Menettelyllinen oikeusperusta
   4.1.1.    Periaatteet
   Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan
   9 kohdassa määrätään päätöksistä ”sopimuksella perustetussa elimessä unionin puolesta
FI                                                2                                                 FI
 ---pagebreak---    esitettävien kantojen vahvistamisesta, silloin kun tämän elimen on annettava säädöksiä, joilla
   on oikeusvaikutuksia, lukuun ottamatta säädöksiä, joilla täydennetään tai muutetaan
   sopimuksen institutionaalisia rakenteita”.
   Ilmaisu ’säädökset, joilla on oikeusvaikutuksia’ käsittää myös sellaiset säädökset, joilla on
   oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa
   myös välineet, joilla ei ole sitovaa vaikutusta kansainvälisen oikeuden nojalla, mutta jotka
   ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”5.
   4.1.2.    Soveltaminen käsillä olevassa asiassa
   Suunniteltu säädös voi vaikuttaa ratkaisevasti unionin säännöstön sisältöön eli tiettyjen
   suuntaviivojen soveltamisesta julkisesti tuettuihin vientiluottoihin ja neuvoston päätösten
   2001/76/EY ja 2001/77/EY kumoamisesta 16 päivänä marraskuuta 2011 annettuun Euroopan
   parlamentin ja neuvoston asetukseen (EU) N:o 1233/2011. Tämä johtuu siitä, että kyseisen
   asetuksen 2 artiklassa todetaan, että ”[k]omissio hyväksyy delegoituja säädöksiä 3 artiklan
   mukaisesti liitteen II muuttamiseksi järjestelyn osallistujien sopimien suuntaviivoja koskevien
   muutosten seurauksena”. Tähän sisältyvät myös järjestelyn liitteiden muutokset.
   Sen vuoksi ehdotetun päätöksen menettelyllinen oikeusperusta on SEUT-sopimuksen 218
   artiklan 9 kohta.
   4.2.      Aineellinen oikeusperusta
   4.2.1.    Periaatteet
   SEUT-sopimuksen 218 artiklan 9 kohdan nojalla annettavan päätöksen aineellinen
   oikeusperusta määräytyy ensisijaisesti sen suunnitellun säädöksen tavoitteen ja sisällön
   perusteella, jota unionin puolesta otettava kanta koskee. Jos suunnitellulla säädöksellä on
   kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä
   toinen on mahdollista määritellä pääasialliseksi tavoitteeksi tai osatekijäksi, johon nähden
   toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla
   hyväksyttävällä päätöksellä on oltava vain yksi aineellinen oikeusperusta eli se, jota
   pääasiallinen tai ensisijainen tavoite tai osatekijä edellyttää.
   4.2.2.    Soveltaminen käsillä olevassa asiassa
   Suunnitellun säädöksen pääasiallinen tavoite ja sisältö liittyvät vientiluottoihin, jotka kuuluvat
   yhteisen kauppapolitiikan soveltamisalaan. Sen vuoksi ehdotetun päätöksen aineellinen
   oikeusperusta on SEUT-sopimuksen 207 artikla.
   4.3.      Päätelmät
   Ehdotetun päätöksen oikeusperustana tulisi olla SEUT-sopimuksen 207 artiklan 4 artiklan
   ensimmäinen alakohta yhdessä SEUT-sopimuksen 218 artiklan 9 kohdan kanssa.
   5
           Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–
           64 kohta.
FI                                                    3                                                   FI
 ---pagebreak---                                                                   2022/0043 (NLE)
                                                     Ehdotus
                                           NEUVOSTON PÄÄTÖS
          julkisesti tuettuja vientiluottoja koskevan järjestelyn osallistujien kirjallisessa
     menettelyssä Euroopan unionin puolesta otettavasta kannasta liitteen IV muuttamiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207
   artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   (1)      Julkisesti tuettuja vientiluottoja koskevan järjestelyn, jäljempänä ’järjestely’,
            sisältämät suuntaviivat on saatettu osaksi unionin lainsäädäntöä, ja niistä on tehty
            unionissa oikeudellisesti sitovia Euroopan parlamentin ja neuvoston asetuksella (EU)
            N:o 1233/20116.
   (2)      Järjestelyn liitteessä IV olevan 9 artiklan mukaisesti järjestelyn osallistujat
            tarkastelevat liitteessä olevaa lisäystä III vuoden 2020 loppuun mennessä, jotta
            voidaan arvioida ilmastonmuutokseen sopeutumiseen liittyviä kansainvälisiä aloitteita,
            markkinaolosuhteita ja ilmoitusprosessista saatuja kokemuksia sen määrittämiseksi,
            olisiko määritelmiä tai hankkeiden ehtoja jatkettava tai muutettava.
   (3)      Osallistujien on määrä päättää kirjallisella menettelyllä suunnitellusta päätöksestä,
            jolla muutetaan järjestelyn liitteessä IV olevaa lisäystä III.
   (4)      Suunnitellun päätöksen olisi oltava Pariisin sopimuksen mukaisten Euroopan unionin
            kansainvälisten sitoumusten sekä unionin ilmastopolitiikan mukainen.
   (5)      On aiheellista vahvistaa järjestelyn osallistujien kirjallisessa menettelyssä unionin
            puolesta otettava kanta, koska suunniteltu järjestelyn osallistujien päätös tulee olemaan
            unionia sitova ja voi vaikuttaa ratkaisevasti unionin säännöstön sisältöön asetuksen
            (EU) N:o 1233/2011 2 artiklan nojalla,
   ON HYVÄKSYNYT TÄMÄN PÄÄTÖKSEN:
                                                     1 artikla
   Julkisesti tuettuja vientiluottoja koskevan järjestelyn liitteen IV muuttamista koskeva,
   järjestelyn osallistujien kirjallisessa menettelyssä unionin puolesta otettava kanta määritetään
   liitteessä.
   6
            Euroopan parlamentin ja neuvoston asetus (EU) N:o 1233/2011, annettu 16 päivänä marraskuuta 2011,
            tiettyjen suuntaviivojen soveltamisesta julkisesti tuettuihin vientiluottoihin ja neuvoston päätösten
            2001/76/EY ja 2001/77/EY kumoamisesta, jäljempänä ’asetus (EU) N:o 1233/2011’ (EUVL L 326,
            8.12.2011, s. 45).
FI                                                        4                                                       FI
 ---pagebreak---                                              2 artikla
   Unionin edustajat voivat sopia vähäisistä muutoksista liitteessä esitettyihin julkisesti tuettuja
   vientiluottoja koskevan järjestelyn liitteeseen IV ehdotettuihin muutoksiin ilman uutta
   neuvoston päätöstä.
                                             3 artikla
   Tämä päätös on osoitettu komissiolle.
   Tehty Brysselissä
                                              Neuvoston puolesta
                                              Puheenjohtaja
FI                                               5                                                   FI
 ---documentbreak---                              EUROOPAN
                             KOMISSIO
                                                     Bryssel 24.2.2022
                                                     COM(2022) 63 final
                                                     ANNEX
                                             LIITE
                                          asiakirjaan
                          Ehdotus NEUVOSTON PÄÄTÖKSEKSI
      julkisesti tuettuja vientiluottoja koskevan järjestelyn osallistujien kirjallisessa
   menettelyssä Euroopan unionin puolesta otettavasta kannasta liitteen IV muuttamiseen
FI                                                                                FI
 ---pagebreak---                                                  LIITE
                                               EHDOTUS
   Euroopan unionin kantana on tukea seuraavia muutoksia julkisesti tuettuja vientiluottoja
   koskevan järjestelyn liitteeseen IV:
   Korvataan liitteessä IV oleva 3 artikla seuraavasti:
           ”3.       LISÄYKSEN            III     MUKAISTEN            ILMASTONMUUTOKSEEN
           SOPEUTUMISEEN TÄHTÄÄVIEN HANKKEIDEN SOVELTAMISALA
                  a)    Tässä alakohtaisessa sopimuksessa vahvistetaan rahoitusehdot, joita
                        sovelletaan julkisesti tuettuihin vientiluottoihin, jotka koskevat tämän
                        alakohtaisen sopimuksen lisäyksessä III esitetyt kelpoisuusehdot
                        täyttäviä osittaisia sopeutumishankkeita.
                  b)    Tällaisten sopimusten on koskettava kokonaisten hankkeiden tai niiden
                        osien vientiä, mukaan luettuina kaikki yksilöitävän hankkeen
                        toteuttamisen ja käyttöönoton suoranaisesti edellyttämät osat, kalusto,
                        materiaalit ja palvelut, myös henkilöstön kouluttaminen, edellyttäen että
                        1)     lisäyksessä III asetetut edellytykset täyttyvät;
                        2)     tarjottuja ehtoja voidaan muuttaa ainoastaan hankkeen kohtaamien
                               erityisten rahoitusvaikeuksien perusteella, ja näiden ehtojen on
                               perustuttava kunkin hankkeen yksilöllisiin rahoitustarpeisiin ja
                               markkinoiden erityisedellytyksiin.
                  c)    Tätä alakohtaista sopimusta sovelletaan nykyisten hankkeiden
                        nykyaikaistamiseen ilmastonmuutokseen sopeutumiseen liittyvien
                        näkökohtien ottamiseksi huomioon tapauksissa, joissa hankkeen
                        elinkaaren        odotetaan      pitenevän      vähintään      myönnettävän
                        takaisinmaksuajan verran. Jos tämä ehto ei täyty, sovelletaan järjestelyn
                        ehtoja.”
   Korvataan liitteen IV 5 d) artikla seuraavasti:
                  ”d)   Julkisesti tuettujen vientiluottojen, joiden sopimukset koskevat
                        lisäyksessä       III    määriteltyjä    osittaisia     sopeutumishankkeita,
                        enimmäistakaisinmaksuaika on 15 vuotta sille hankkeen osalle, joka
                        liittyy ilmastonmuutokseen sopeutumiseen. Hankkeen jäljelle jäävään
                        osuuteen sovelletaan järjestelyn ehtoja.”
   Korvataan liitteen IV 9 d) ja e) artiklat seuraavasti:
                  ”d)   Sopimuspuolet tarkastelevat tämän alakohtaisen sopimuksen lisäystä III
                        vuoden 2027 loppuun mennessä, jotta voidaan arvioida
                        ilmastonmuutokseen sopeutumiseen liittyviä kansainvälisiä aloitteita,
                        markkinaolosuhteita ja ilmoitusprosessista saatuja kokemuksia sen
                        määrittämiseksi, olisiko määritelmiä, hankkeen perusteita ja ehtoja
                        jatkettava tai muutettava.
                  e)    Lisäykseen III liittyviä ehtoja ei sovelleta 31. joulukuuta 2027 jälkeen,
                        elleivät sopimuspuolet toisin sovi.”
   Korvataan liitteen IV lisäys III seuraavasti:
FI                                                  1                                                FI
 ---pagebreak---       ”LISÄYS III: ILMASTONMUUTOKSEEN SOPEUTUMISEEN TÄHTÄÄVIEN
      HANKKEIDEN KELPOISUUSEHDOT
      Hankkeen sopeutumista koskeva osa tarkoittaa sellaisia hankkeen toimia (hankkeita,
      hankeosioita, hankkeen elementtejä tai hankkeen osa-alueita), jotka kytkeytyvät
      selvästi ilmastonmuutokseen liittyvän haavoittuvuuden vähentämiseen.
      Tässä alakohtaisessa sopimuksessa vahvistettuja rahoitusehtoja voidaan soveltaa
      hankkeen sopeutumista koskevaan osaan, jos seuraavat ehdot täyttyvät:
            a)     Hankkeen sopeutumista koskeva osa vähentää osaltaan merkittävästi
                   hankkeen alueella tunnistettua haavoittuvuutta ilmastonmuutokselle.
                   Hankesuunnitelmassa ja todistusasiakirjoissa tulee nimenomaisesti
                   ilmoittaa ja selittää tämän olevan olennaista hankesuunnittelun kannalta.
                   Hankeasiakirjoista        tulisi    ilmetä    selkeä      ja    suora     yhteys
                   ilmastonmuutokseen liittyvän haavoittuvuuden ja tiettyjen hanketoimien
                   välillä.
            b)     Hanke-ehdotukseen sisältyy nimenomainen aiejulistus käsitellä
                   ilmastonmuutokseen liittyvää haavoittuvuutta. Tämän tueksi on esitettävä
                   analyysi, jolla osoitetaan, miten hankkeen sopeutumiseen liittyvät toimet
                   vaikuttavat suoraan ilmastonmuutokseen liittyvään haavoittuvuuteen
                   ja/tai vahvistavat          yhteisöjen, tavaroiden         tai ekosysteemien
                   ilmastokestävyyttä.
            c)     Jos hankkeen sopimusten arvo on vähintään 10 miljoonaa erityisnosto-
                   oikeutta1, hankeasiakirjoihin liitetään mukaan selvitys hankkeesta
                   tehdystä riippumattoman kolmannen osapuolen tarkastuksesta joko
                   erikseen tai olennaisena osana hankeasiakirjoja. Selvitys on asetettu
                   julkisesti saataville, kuten julkaistu hankkeen tai asiaankuuluvan julkisen
                   elimen       verkkosivustolla.         Tarkastuksessa         on       arvioitava
                   ilmastonmuutokseen liittyviä erityisiä ja merkityksellisiä riskejä ja
                   haavoittuvuustekijöitä ja sitä, miten hankkeeseen sisältyvillä ehdotetuilla
                   toimenpiteillä käsitellään niitä suoraan.”
   1
     Määrä koskee koko hankkeen arvoa, ei yksinomaan hankkeen sopeutumista koskevaa osaa.
FI                                               2                                                   FI